32004R2243
L 381/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2243/2004 НА СЪВЕТА
от 22 декември 2004 година
за изменение на Регламент (ЕО) № 2505/96 относно въвеждане и управление на автономни тарифни квоти за някои селскостопански и промишлени продукти
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
На 20 декември 1996 г. Съветът прие Регламент (ЕО) № 2505/96 за въвеждане и управление на автономни тарифни квоти на Общността за някои селскостопански и промишлени продукти (1). Необходимо е да се задоволят нуждите на Общността от тези продукти и то при най-благоприятни условия. Следователно трябва да се отворят нови тарифни квоти на Общността с намалени или нулеви ставки за подходящи количества и да се продължат някои съществуващи тарифни квоти без при това да се нарушават пазарите на тези продукти.
(2)
Тъй като обемът на някои тарифни квоти не е достатъчен за задоволяване нуждите на промишлеността на Общността през текущия период, тези обеми трябва да бъдат увеличени, считано от 1 януари 2005 г.
(3)
Общността няма интерес да продължи през 2005 г. тарифните квоти за някои продукти, които се ползваха от суспендиране на митата през 2004. Следователно тези продукти трябва да бъдат заличени от таблицата в приложение I към Регламент (ЕО) № 2505/96.
(4)
Тъй като трябва да се направят многобройни изменения, целесъобразно е да се замени изцяло приложение I към Регламент (ЕО) № 2505/96.
(5)
Като се вземе предвид икономическото значение на настоящия регламент, необходимо е позоваване на спешния случай, предвиден в точка 1.3 от протокола към договора за Европейския съюз и към договорите за създаване на Европейските общности относно ролята на националните парламент в Европейския съюз.
(6)
Регламент (ЕО) № 2505/96 трябва да бъде изменен в съответствие,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 2505/96 се заменя с текста, фигуриращ в приложението към настоящия регламент.
Член 2
За периода на тарифната квота от 1 януари до 30 юни 2005 в приложение I към Регламент (ЕО) № 2505/96:
-
срокът на действие на тарифна квота 09.2021 се ограничава до 30 юни, без промяна на обема на квотата.
-
обемът на тарифна квота 09.2613 се определя на 400 тона с нулева ставка.
Член 3
За периода от 1 януари до 31 декември 2005 г. в приложение I към Регламент (ЕО) № 2505/96:
-
обемът на тарифна квота 09.2023 се определя на 700 000 единици,
-
обемът на тарифна квота 09.2603 се определя на 3 400 тона,
-
обемът на тарифна квота 09.2612 се определя на 500 тона с нулева ставка,
-
обемът на тарифна квота 09.2619 се определя на 80 тона,
-
обемът на тарифна квота 09.2620 се определя на 500 000 единици,
-
обемът на тарифна квота 09.2621 се определя на 1 500 тона и срокът му на действие се ограничава до 31 декември 2005 г.,
-
обемът на тарифна квота 09.2985 се определя на 300 000 единици и срокът му на действие се ограничава до 31 декември 2005 г.,
Член 4
Тарифни квоти 09.2605, 09.2606, 09.2607, 09.2609, 09.2614, 09.2918, 09.2957, 09.2966, 09.2993 и 09.2999 се затварят от 31 декември 2004 г.
Член 5
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2004 година.